FI Euroopan unionin virallinen lehti C 72/35

EUROPOLIN HALLINTONEUVOSTON PÄÄTÖS,

annettu 20 päivänä maaliskuuta 2007,

sopimuksista, joissa säännellään Europolin työntekijöiden yhteisiin tutkintaryhmiin osallistumisen hallinnollista toteuttamista

(2007/C 72/16)

EUROPOLIN HALLINTONEUVOSTO

ottaa huomioon Europol-yleissopimuksen, sellaisena kuin se on muutettuna 28 päivänä marraskuuta 2002 annetulla neuvoston säädöksellä, Euroopan poliisiviraston perustamisesta tehdyn yleissopimuksen 43 artiklan 1 kohdan perusteella tehtävän pöytäkirjan ja Europolin, sen elinten jäsenten sekä Europolin apulaisjohtajien ja työntekijöiden erioikeuksia ja -vapauksia koskevan pöytäkirjan ja erityisesti sen 3a artiklan sekä

yhteisen valvontaviranomaisen antaman lausunnon sekä sen, että

hallintoneuvosto päättää kahden kolmasosan enemmistöllä sopimuksen säännöistä, joissa määrätään Europolin työntekijöiden yhteisiin tutkintaryhmiin osallistumisen hallinnollisesta toteuttamisesta,

ON TEHNYT SEURAAVAN PÄÄTÖKSEN:

1 artikla

Määritelmät

Tässä päätöksessä tarkoitetaan

(a) ’yhteisillä tutkintaryhmillä ’Europol-yleissopimuksen 3 a artiklassa tarkoitettua yhteistä tutkintaryhmää,

(b) ’kansallisella yksiköllä ’Europol-yleissopimuksen 4 artiklassa tarkoitettua ainoaa toimivaltaisten kansallisten viranomaisten ja Europolin välistä yhteyselintä,

(c) ’toimivaltaisilla viranomaisella ’Europol-yleissopimuksen 2 artiklan 4 kohdassa tarkoitettuja jäsenvaltioiden julkisia elimiä, jotka vastaavat kansallisen lainsäädännön mukaan rikollisuuden ehkäisystä ja torjunnasta.

2 artikla

Sopimukset

1. Europolin työntekijöiden yhteisiin tutkintaryhmiin osallistumisen hallinnollisesta toteutuksesta määrätään Europolin johtajan ja yhteisen tutkintaryhmän perustamisesta vastaavien jäsenvaltioiden toimivaltaisten viranomaisten välisissä sopimuksessa.

2. Sopimukset tehdään yhdessä osallistuvien jäsenvaltioiden kansallisten yksiköiden kanssa.

3 artikla

Yhteisiin tutkintaryhmiin osallistuvien Europolin työntekijöiden toimivaltuudet

1. Sopimuksessa määritellään tehtävät, oikeudet ja velvollisuudet, joita yhteisiin tutkintaryhmiin osallistuvilla Europolin työntekijöillä on.

2. Sopimuksessa mainitaan, että yhteiseen tutkintaryhmään osallistuvat Europolin työntekijät avustavat ryhmän jäseniä Europol-yleissopimuksen sekä sen jäsenvaltion kansallisten lakien mukaan, jossa ryhmä toimii.

4 artikla

Hallinta ja valvonta

1. Sopimuksessa määrätään, että yhteiseen tutkintaryhmään osallistuvat Europolin työntekijöiden on suoritettava tehtävänsä sopimuksessa ilmoitetun ryhmän johtajan tai johtajien alaisuudessa.

2. Sopimuksen mukaan Europolin työntekijöillä on oikeus olla toteuttamatta määräyksiä, joiden he katsovat olevan ristiriitaisia heidän Europol-yleissopimuksen mukaisiin velvollisuuksiinsa nähden. Kyseisessä tapauksessa Europolin työntekijä ilmoittaa asiasta Europolin johtajalle, joka keskustelee ryhmän johtajan tai johtajien kanssa ratkaisun löytämiseksi. Jos molempia puolia tyydyttävää ratkaisua ei löydy, johtaja on oikeutettu päättämään sopimuksen.

5 artikla

Tietoihin pääsy

Sopimuksessa määrätään, että yhteisiin tutkintaryhmiin osallistuvat Europolin työntekijät pääsevät Europolin tietokoneistettuun järjestelmään Europol-yleissopimuksen määräysten ja sovellettavien turvallisuusstandardien (1) mukaisesti niin pitkään kuin he ovat tutkintaryhmän jäseniä.

6 artikla

Kulut ja varusteet

Sopimuksessa ohjataan kulujen jakamista, mukaan lukien yhteisiin tutkintaryhmiin osallistuvien Europolin työntekijöiden vakuutus, ja mainitaan ehdot, joiden mukaan yhteisen tutkintaryhmän jäsenet voivat käyttää Europolin tarvikkeita.

7 artikla

Sopimuksen päättäminen

Sopimuksessa on mainittava, että kumpi tahansa osapuolista voi ilmoittaa sopimuksen päättämisestä milloin tahansa.

8 artikla

Voimaantulo

Tämä päätös tulee voimaan 30 päivänä maaliskuuta 2007.

Tehty Haagissa 20 päivänä maaliskuuta 2007 Hans-Jürgen FÖRSTER Hallintoneuvoston puheenjohtaja

(1) Kuten esitetty asiakirjassa Policy for communication links used to process Europol information — Asiakirja 2450-16 (#16991)